เวลาเดินทางไกลมีอาการ... อยากทานกาแฟเย็นๆ โทสต์อร่อยๆ ก็เลยเปิดดูในวงในว่ามีคาเฟ่ที่ไหนแนะนำบ้างในจังหวัดฉะเชิงเทรา และเนื่องจากเดินทางมาทั้งวันและยังไม่ได้ทานอะไรกันมาเลย บวกกับอยากทานข้าวด้วยก็เลยเลือกที่นี่ เดินเข้าร้านมาร้านตกแต่งน่ารักดีค่ะ โต๊ะเป็นเก้าอี้บ้าง นั่งกับพื้นบ้าง เราเลือกนั่งกับพื้นค่ะ พนักงานหรือเจ้าของร้าน ไม่แน่ใจ ไม่ค่อยยิ้มแย้มต้อนรับผู้มาเยือนเท่าไหร่ เมื่อได้อาหารครบทุกอย่างก็ลงมือรับทาน และในขณะที่รับทานก็มีเจ้าของร้านมากวาดพื้นอยู่ข้างโต๊ะที่เรารับทาน เหมือนไม่สนใจว่าจะมีคนนั่งอยู่ตรงนั้นไหม เรื่องแบบนี้ก็แล้วแต่ทัศนคติ และมุมมองของแต่ละคนนะคะ แต่สำหรับเราคิดว่าไม่เหมาะมั้ง เพราะมีคนนั่งทานอยู่ แล้วโต๊ะก็เป็นแบบนั่งพื้น ฝุ่นเอย ขนแมวเอย อาจจะตลบขึ้นมาก็ได้ (ที่ร้านเลี้ยงแมว) ทั้งนี้ทั้งนั้น โดยรวมก็ถือว่าอยู่ในเกณฑ์ที่ดีค่ะ

เมนูที่เราออเดอร์ไป มี...

• โรตีผลไม้รวม : หน้าตาดี รสชาดใช้ได้ โดยรวมดีค่ะ
• ฮันนี่โทสต์      : หน้าตาดี รสชาดก็ใช้ได้ แต่ขนมปัง
                         เหนียว ไปหน่อย ไม่กรอบ แต่โดยรวมก็
                         ถือว่าดีค่ะ
• ข้าวผัดต้มยำทะเล : รสชาดใช้ได้เลยค่ะ แต่คิดว่าราคา
                               แอบแรงไปนิด
• ผัดผงกะหรี่ทะเลราดข้าว : รสชาดดีเลย หน้าตาดี โดย
                                        รวมดี ราคาแอบแรงเช่นกัน
• ปีกลางไก่ทอด : รสชาดดีราคาแรง ปริมาณดูไม่สมกับ
                          ราคา
• คาปูชิโน่เย็น หวานน้อย : สิ่งที่ได้คือ หวานมาก
• ผลไม้ปั่น         : โดยรวมก็ดีค่ะ